Anthony Bourdain
<s>Entoni Majkl Burden (; 25. jun 1956 — 8. jun 2018) bio je poznati američki kuvar, pisac i televizijsko lice.</s><s>Rođen je u Njujorku, a detinjstvo je proveo u Lionu, Nju Džerzi.</s><s>Francuskog je porekla.</s><s>Za sebe je govorio da je odgajan bez religije, jer mu je otac bio katolik, a majka Jevrejka.</s>

<s>Školovanje
Želju za kuvanjem je dobio još u detinjstvu, kada je prvi put probao ostrige na ribarskom čamcu.</s>

<s>Tada počinje njegovo školovanje u Dvajt - Englvud () školi, u kojoj je i maturirao 1973. godine.</s><s>Zatim upisuje Vasar koledž (), ali posle dve godine odustaje.</s><s>U isto vreme je radio u restoranu morske hrane u Provanstaun - u, Masačusets ().</s><s>Odlučuje da nastavi svoje školovanje i završava Američki kulinarski institut () u Njujorku 1978.</s>

<s>Objavljene knjige
 Kitchen Confidential : Adventures in the Culinary Underbelly () 2000. godine.</s><s>Ovo delo ga je najviše proslavilo i proglašeno je bestselerom Njujork Tajmsa.</s><s>A Cook's Tour () 2001. godine, još jedan bestseler Njujork Tajmsa.</s><s>U ovoj knjizi prikazao je njegova iskustva sa hranom i prirodnim lepotama zemalja koje je obišao.</s><s>The nasty bits, 2006. godine.</s><s>Ova knjiga predstavlja nastavak prethodne i prikazuje hranu koja se može lako pripremiti, takođe proglašena bestselerom.</s><s>Medium Raw : A Bloody Valentine to the World of Food and the People Who Cook, njegova poslednja knjiga izdata 2010. godine.</s><s>Predstavlja nastavak knjige Kitchen Confidental.</s>

<s>Televizijske emisije</s>

<s>Emisija Kulinarska turneja, nastala po istoimenoj knjizi () 2002. godine.</s><s>Emisija Bez rezervacije, () 2005. godine.</s><s>Koncipirana na principu putovanja i prikazivanja kultura drugih naroda kroz njihovu kuhinju.</s><s>Bio je na mestu sudije u rijaliti takmičenjima za najboljeg kuvara u Americi pet puta, a U osmoj sezoni je proglašen za najboljeg kuvara.</s><s>Pojavljuje se i kao glavni sudija na ABC takmičenju The Taste () 2013. godine.</s><s>Sopstvenom liku u crtanom filmu Simpsonovi pozajmljuje glas 2011. godine.</s><s>2011. godine snimio je seriju Layover, koja ima 10 epizoda u trajanju od po sat vremena.</s><s>U svakoj epizodi prikazuje grad koji se može obići za 24-48 sati.</s><s>Njegova poslednja serija je Parts Unknown (), snimljena 2013. godine za BBC televiziju.</s><s>Ova emisija se fokusira samo na kulinarskim kulturama.</s>

<s>Privatni život
Burden je od 1980. do 2000. bio u braku sa Nensi Putkoski (Nancy Putkoski), svojom devojkom iz srednje škole.</s><s>Godine 2007.  se venčao sa Otaviom Busio (Ottavia Busia), MMA borkinjom i iste godine dobio ćerku Arianu (Ariane).</s><s>Od nje se rastao 2016. i počeo živeti sa italijanskom glumicom Azijom Arđento.</s>

<s>Smrt
Burdejn se nalazio u Francuskoj gde je radio na novoj epizodi svoje serije na CNN-u.</s><s>Njegov bliski prijatelj pronašao je beživotno telo Entonija u hotelskoj sobi.</s><s>Burdejn je izvršio samoubistvo.</s>

<s>Nagrade i Nominacije
 Pisac godine o hrani 2001. godine od strane Bon apetit magazina za delo Kitchen confidental.</s><s>Nagrada za knjigu o hrani 2002. godine od strane gilde (udruženja) pisaca o hrani za delo A Cook's Tour.</s><s>Epizoda Bejrut emisije No Reservation iz 2006. godine je nominovana za Emi () nagradu 2007. godine.</s><s>2008. godine pristupio je fondaciji James Beard Who's Who of Food and Bavarage in America.</s><s>Emisija No Reservation 2009. i 2011. godine dobija nagradu za izvanrednu kinematografiju.</s><s>2010. godine nominovan je za izrazitu kreativnost pri pisanju scenarija.</s><s>2012. godine emisija No Reservation dobija nagradu kritike za najbolju rijaliti seriju.</s><s>2013. godine program The Taste je nominovan za Emi () nagradu.</s><s>2014. godine serija Parts Unknown osvaja Emi nagradu.</s><s>Kao poslednju nagradu osvaja 2014.</s><s>Peabody award za seriju Parts Unknown.</s>

<s>Zanimljivosti
U julu 2006. godine tokom snimanja epizode emisije No Reservation u Bejrutu je počeo izraelsko - libanski rat.</s><s>Entoni Burden se našao u centru sukoba, ali je ipak snimio epizodu do kraja.</s>

<s>Literatura
 Burden, Antoni (2010. ).</s><s>Poverljivo iz kuhinje.</s><s>Izdavač: Mascom EC/Booking, Beograd.</s><s>Bourdain, Anthony (2001. ).</s><s>A Cook's Tour.</s><s>New York: Bloomsbury Publishing. pp.</s><s>248–9. .</s>

<s>Reference</s>

<s>Izvori</s>

<s>Spoljašnje veze</s>

<s>Oficijalni sajt kanala 24kitchen
 Entoni Burden na sajtu IMDb
 Intervju Entonija Burdena za časopis The Guardian</s>

<s>Američki kuhari
Američki pisci
Američki TV-voditelji
Samoubice</s>

